钦定古今图书集成/理学汇编/学行典/第091卷 > 胡居仁居业录 > 《知行》
## 钦定古今图书集成/理学汇编/学行典/第091卷 > 胡居仁居业录 > 《知行》

“孔门之教，惟博文约礼二事。博文是读书穷理事不
如此则无以明诸心；约礼是操持力行，事不如此则
无以有诸己。”或问：“存养在致知之先，在致知之后？”
曰：“未知之前，非存养则心昏乱，义理之本源已丧，何
以能致知？既知之后，非存养，则亦放逸偷惰，天理随
失，何以保其知？先儒言：‘未知之前，非敬无以知；既知
之后，非敬无以守’。”又曰：“敬者，圣学之所以成始成终
者也。”又问“存养属知属行。”曰：“存养乃知之本，行之事，
此未行之行也。行在知之后。故子路之强勇，司马
君实之笃行，皆有差。使致知工夫至，则二贤何可及
也！有人为学者，徒曰讲道学道，不知所以体认之，
则所讲所学者，实未知为何物也。先儒曰：‘在物为
理，处物为义’。”如君之仁，臣之敬，父之慈，子之孝之类，
皆在物之理也。于此处之，各得其宜，乃处物之义也。

胆欲大，见义勇为；心欲小，文理密察；智欲圆，应物。

无滞：行欲方，截《欲有执》。